laion/Wikipedia-Exotic huggingface dataset:
এব্রাহাম মজুমদার

এব্রাহাম মজুমদার একজন ভারতীয় বাঙালি সুরকার, কন্ডাকটর, পিয়ানো বাদক, বেহালা বাদক এবং অর্কেস্ট্রা বাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য হিসেবে ১৯৭৬ থেকে ১৯৮১ সাল পর্যন্ত এই ব্যান্ডের সাথে যুক্ত ছিলেন। এব্রাহাম মজুমদার ভারতের কলকাতায় জন্ম নেন। ১৯৭০-এর দশকে এব্রাহাম মজুমদার তার বাবা থিয়োডোর ম্যাথিয়েসনরে অধিনে সঙ্গীত শিক্ষা শুরু করেন। পরবর্তীতে তিনি ভায়োলিন যন্ত্রের উপর এটিসিএল এবং এলটিসিএল ডিগ্রি অর্জন করেন। ১৯৭৪ সালে কলকাতা বয়েজ স্কুলে সঙ্গীত শিক্ষাদান শুরু করেন। ১৯৭৬ সালের প্রথমদিকে গৌতম চট্টোপাধ্যায়ের সাথে তার পরিচয় ঘটে এবং ঘনিষ্ঠভাবে তার সঙ্গীতের সঙ্গে যুক্ত হন। পরবর্তীতে সর্বকনিষ্ঠ সদস্য হিসেবে মহীনের ঘোড়াগুলি ব্যান্ডে যোগ দেন এবং ১৯৮২ সালে ব্যান্ডটি ভাঙার আগ পর্যন্ত যুক্ত থাকেন। এব্রাহাম মজুমদার, মধুশ্রীকে বিয়ে করেন। "Bouquet of tribute to Tagore"। telegraphindia.com (ইংরেজি ভাষায়)। ভারত: দ্য টেলিগ্রাফ। নভেম্বর ১৪, ২০০৭। সংগ্রহের তারিখ জুলাই ১৭, ২০১৫।  "Kolkata Music Academy bound to excel in Munich"। india.diplo.de (ইংরেজি ভাষায়)। ভারত: German Missions in India। ১৪ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৫।  "Abraham Mazumder. Exclusive WBRi Interview. Kolkata (Calcutta) Music Academy. Mohiner Ghoraguli co-founder."। washingtonbanglaradio.com (ইংরেজি ভাষায়)। washingtonbanglaradio। জুলাই ১২, ২০০৮। ২৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৫।  মহুয়া দাস (সেপ্টেম্বর ২৫, ২০০৮)। "Moheener Ghoraguli co-founder and choir master Abraham Mazumder is back with a baton"। telegraphindia.com (ইংরেজি ভাষায়)। ভারত: দ্য টেলিগ্রাফ। ৩ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৫।  Dwaipayan Dutta, সঞ্জয় মন্ডল। "Abraham Mazumdar : Unchained melodies" (ইংরেজি ভাষায়)। ১৬ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) প্রবেশদ্বার:  জীবনী মহীনের ঘোড়াগুলি এব্রাহাম মজুমদার ডিস্কোগ্রাফি মিউজিকব্রেইন্‌জে
এশিয়ান টেস্ট চ্যাম্পিয়নশীপ

এসিসি এশিয়ান টেস্ট চ্যাম্পিয়নশীপ এশিয়ার টেস্টখেলুড়ে দলগুলোর মধ্যকার পেশাদার টেস্ট ক্রিকেট প্রতিযোগিতা। বাংলাদেশ, ভারত, পাকিস্তান ও শ্রীলঙ্কা - এ চারটি দল প্রতিযোগিতায় অংশগ্রহণ করে থাকে। তবে এ প্রতিযোগিতাটি ক্রিকেট বর্ষপঞ্জী অনুযায়ী নিয়মিতভাবে অনুষ্ঠিত হয় না। এ পর্যন্ত মোট দুইবার ১৯৯৮-৯৯ ও ২০০১-০২ মৌসুমে অনুষ্ঠিত হয়েছে। প্রথম প্রতিযোগিতায় পাকিস্তান ও দ্বিতীয় প্রতিযোগিতায় শ্রীলঙ্কা জয়লাভ করে। শুরুতে এশিয়া কাপের সাথে মিল রেখে প্রতি দুই বছর অন্তর এ প্রতিযোগিতা নিয়মিতভাবে আয়োজনের কথা ছিল। অস্ট্রেলিয়া, ইংল্যান্ড ও দক্ষিণ আফ্রিকার অংশগ্রহণে ১৯১২ সালের ত্রি-দেশীয় প্রতিযোগিতার পর দুইয়ের অধিক দলের অংশগ্রহণে এশিয়ান টেস্ট চ্যাম্পিয়নশীপ দ্বিতীয় উদাহরণ হিসেবে রয়েছে। আন্তর্জাতিক ক্রিকেট কাউন্সিলের পরিকল্পনাধীন টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়। ২০০৬ সালে আন্তর্জাতিক ক্রিকেট সময়সূচী বাস্তবায়নে সময় না থাকায় এশিয়ান ক্রিকেট কাউন্সিল এ প্রতিযোগিতা বাতিল করে। অংশগ্রহণকালী সদস্যদের সময়সূচীর সাংঘর্ষিকতার কারণে চার বছরের জন্য তৃতীয় পর্যায়ের চ্যাম্পিয়নশীপ প্রতিযোগিতা বিলম্বিত করা হয়। এছাড়াও আনুষ্ঠানিকভাবে আইসিসি টেস্ট চ্যাম্পিয়নশীপ ব্যবস্থা প্রবর্তনের ফলে টেস্ট রেটিংয়ে ভারসাম্য রক্ষার্থে এর প্রভাব রয়েছে। ফেব্রুয়ারি ও মার্চ, ১৯৯৯ সালে ভারত, পাকিস্তান ও শ্রীলঙ্কা প্রতিযোগিতার উদ্বোধনী আসরে প্রতিদ্বন্দ্বিতায় অবতীর্ণ হয়। ঐ সময়ে বাংলাদেশ দলের আইসিসি কর্তৃক টেস্ট ক্রিকেটের মর্যাদা পায়নি। রাউন্ড-রবিন খেলায় তিনটি খেলায় তিন দল অংশ নেয়। জয়ে ১২, টাইয়ে ৬ ও ড্র বা পরাজয়ে কোন পয়েন্ট রাখা হয়নি। তবে, দলের বোলিং ও ব্যাটিংশৈলীর উপর নির্ভর করে বোনাস পয়েন্ট প্রদানের ব্যবস্থা রাখা হয়। রাউন্ড-রবিন খেলাগুলো আয়োজনের জন্য পর্যায়ক্রমে তিন দেশের মাঠ ব্যবহৃত হয়। তন্মধ্যে, চূড়ান্ত খেলাটি নিরপেক্ষ মাঠ হিসেবে বাংলাদেশের রাজধানী ঢাকায় অনুষ্ঠিত হয়। পাকিস্তান দল শ্রীলঙ্কাকে ইনিংস ও ১৭৫ রানের বিরাট ব্যবধানে পরাজিত করে প্রথম এশিয়া টেস্ট চ্যাম্পিয়নশীপের শিরোপা লাভ করে। বাংলাদেশ, পাকিস্তান ও শ্রীলঙ্কা আগস্ট, ২০০১ থেকে মার্চ, ২০০২ পর্যন্ত অনুষ্ঠিত দ্বিতীয় এশিয়ান টেস্ট চ্যাম্পিয়নশীপে প্রতিযোগিতা করে। ২০০১-০২ মৌসুমে ভারত-পাকিস্তানের মধ্যকার রাজনৈতিক অস্থিরতা ও দুরে থাকার নীতি অবলম্বনের ফলে এ প্রতিযোগিতায় অংশগ্রহণ থেকে নিজেদের দূরে সরিয়ে রাখে ভারত দল। পাকিস্তান ও শ্রীলঙ্কা - উভয় দল বাংলাদেশে দুইটি রাউন্ড-রবিন খেলায় অংশ নেয়। জয়ে ১৬, টাইয়ে ৮ এবং ড্র কিংবা পরাজয়ে ০ পয়েন্ট বরাদ্দ করা হয়। এছাড়াও বোলিং ও ব্যাটিংশৈলীর উপর নির্ভর করে বোনাস পয়েন্ট প্রদান করার সিদ্ধান্ত গৃহীত হয়। মুলতানে পাকিস্তান এবং কলম্বোয় শ্রীলঙ্কা দল বাংলাদেশকে পরাজিত করে ফাইনালে উঠে। লাহোরের গাদ্দাফি স্টেডিয়ামে ফাইনাল অনুষ্ঠিত হয়। শ্রীলঙ্কা ৮ উইকেটের ব্যবধানে পাকিস্তানকে পরাজিত করে দ্বিতীয় এশিয়ান টেস্ট চ্যাম্পিয়নশীপের শিরোপা লাভ করে। ১৯৯৮-৯৯ মৌসুমের প্রতিযোগিতায় বাংলাদেশ অংশগ্রহণ করেনি। ২০০১-০২ মৌসুমের প্রতিযোগিতায় ভারত অংশগ্রহণ করেনি। [১] Inaugural Asian Test championships 11 February 1999 Sa'adi Thawfeeq [২] Asian Test Championship from 14 February to 17 March, 24 December 1998, 24 December 1998 by Peter Christie [৩][স্থায়ীভাবে অকার্যকর সংযোগ] Afro-Asia Cup, Asian Test Championship to be scrapped Saturday 7 January 2006 By Indo Asian News Service
মোয়াই

মোয়াই হচ্ছে রাপা নুই দ্বীপে (ইংরেজি: Easter Island, স্পেনীয়: Isla de Pascua), সংকুচিত আগ্নেয় শিলায় খোদাইকৃত অনেকগুলো আবক্ষ মূর্তি। প্রত্যেকটি মূর্তি একেকটি আস্ত শিলা হতে খোদাই করা হয়েছে, প্রত্যেকটি মূর্তির গড় ওজন প্রায় ১২.৫ টন এবং উচ্চতা প্রায় ১৩ ফুট। অবশ্য একটি অসম্পূর্ণ মূর্তি পাওয়া গেছে। যদি এটি সম্পূর্ণ হতো তবে এর উচ্চতা প্রায় ৬৯ ফুট ও ওজন ১৪৫-১৬৫ টন হতো। এ পর্যন্ত ৯০০টিরও অধিক মোয়াই সম্পর্কে জানা গেছে, কিন্তু বর্তমানে ৩৯৪ টি মোয়াই দেখা যায়। "NOVA Online | Secrets of Easter Island | Stone Giants"। Pbs.org। সংগ্রহের তারিখ ৯ জুন ২০১৩।  "Easter Island Statue Project"। সংগ্রহের তারিখ ৯ জানুয়ারি ২০১৯।  উইকিমিডিয়া কমন্সে মোয়াই সংক্রান্ত মিডিয়া রয়েছে।
যতীন্দ্রমোহন রায়

যতীন্দ্রমোহন রায় (১৮৮৩ - ১৮ জানুয়ারি ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাঘা যতীনের সংস্পর্শে এসে বৈপ্লবিক কর্মতৎপরতায় যোগ দেন। বালেশ্বর যুদ্ধের পর কারাবরণ করেন। অসহযোগ আন্দোলন ও লবণ সত্যাগ্রহের জন্য দেড় বছর এবং ভারত ছাড় আন্দোলনের জন্য দুবছর কারাদণ্ড ভোগ করেন। পরে দরিদ্র অনুন্নতদের জন্য হিতকার্যে ব্রতী হন। বঙ্গীয় যুব সম্মেলন ও বিষ্ণুপুর বঙ্গীয় প্রাদেশিক সম্মেলনের সভাপতি ছিলেন। ফরিদপুর প্রাদেশিক কংগ্রেসেও তার গুরুত্বপূর্ণ অংশগ্রহণ ছিলো। তিনি আদি অনুশীলন সমিতির সদস্য ছিলেন, পরে তার দল উত্তরবঙ্গে যতীনদার দল নামে পরিচিত হয়। যতীন্দ্রমোহন রায় ১০ বছর ব্রিটিশের কারাগারে ছিলেন। যতীন্দ্রমোহন রায়ের জন্ম রাজবাড়ি জেলার গোয়ালন্দ উপজেলায়। তার পিতার নাম হরিমোহন রায়। রাজনৈতিক কার্যকলাপে অংশগ্রহণ করার জন্য রাজশাহী কলেজ থেকে বহিষ্কৃত হন। পরে ঐ কলেজ থেকে ১৯০৭ সালে বি.এ. পাস করেন। বগুড়ায় শিক্ষকতা করার সময় 'গণমঙ্গল সমিতি' নামে সংগঠনের মাধ্যমে সাম্প্রদায়িক সম্প্রীতি ও শিক্ষার সম্প্রসারণে আত্মনিয়োগ করেন। বগুড়ায় দুটি হাই স্কুলও স্থাপন করেছিলেন। গণমঙ্গল সমিতির কর্মীদের মধ্যে ধীরেন্দ্রমোহন ঘটক, সত্যপ্রিয় ব্যানার্জি, অবিনাশ রায়, শশধর কর, উমানাথ চক্রবর্তী, ক্ষিতীশ সরকার, যতীন হুই, পাবনার প্রভাস লাহিড়ী, মানসগোবিন্দ সেন, গোবিন্দ ব্যানার্জি, সুরেন রায়, অক্ষয় গুহ, মহেন্দ্র সেন, শরদিন্দু চক্রবর্তী, আশুতোষ লাহিড়ী, গপেন্দ্রলাল রায়, কালিপদ বাগচী, মোহিনী সিংহ, যোগেন দে সরকার, খগেন দাসগুপ্ত প্রধান ছিলেন। এঁদের সকলেই বহু বৎসর কারাগারে ও অন্তরীণে আবদ্ধ ছিলেন। এঁদের মধ্যে খগেন দাসগুপ্ত ১৪ বছর জেলে ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৯৭, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২২১।
মার্টিন স্নেডেন

মার্টিন কলিন স্নেডেন, সিএনজেডএম (জন্ম: ২৩ নভেম্বর ১৯৫৮) মাউন্ট ইডেনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও প্রশাসক। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ১৯৮০-এর দশকে স্যার রিচার্ড হ্যাডলি ও ইয়ান চ্যাটফিল্ডের সাথে নিউজিল্যান্ডের সিম বোলিং আক্রমণে যোগ দেন মার্টিন স্নেডেন। মূলতঃ তিনি বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি নিচেরসারির ব্যাটসম্যান হিসেবে বামহাতে ব্যাটিং করতেন। ঘরোয়া রাজ্য ক্রিকেটে অকল্যান্ডের প্রতিনিধিত্ব করেন। একদিনের আন্তর্জাতিকে প্রথম বোলার হিসেবে ৬০-ওভারের খেলায় শতাধিক রান দেন। ঐ খেলায় তার বোলিং পরিসংখ্যান ছিল ১২-১-১০৫-২। পরবর্তীকালে মার্চ, ২০০৬ সালে তার এ অমর্যাদাকর কীর্তিগাথাটি অস্ট্রেলীয় বোলার মিক লুইস ভেঙ্গে ফেলেন। নিচেরসারির ব্যাটসম্যান হলেও একবার ব্যাটিং উদ্বোধনে নেমে নিজস্ব সর্বোচ্চ ৬৪ রান তোলেন। পেশায় তিনি একজন আইনজীবী। নিউজিল্যান্ড ক্রিকেটে বেশ কয়েক বছর প্রধান নির্বাহী কর্মকর্তার দায়িত্ব পালন করেন। কিন্তু ডিসেম্বর, ২০০৬ সালে নিউজিল্যান্ড ক্রিকেট থেকে ২০১১ সালের রাগবি বিশ্বকাপের সাংগঠনিক কর্মকর্তার প্রধান হিসেবে মনোনীত হওয়ায় পদত্যাগ করেন। ২০১২ সালে নববর্ষের সম্মাননায় ক্রীড়াক্ষেত্রে অবদান রাখায় তাকে নিউজিল্যান্ড অর্ডার অব মেরিট উপাধিতে ভূষিত করা হয়। তার কাকা কলিন স্নেডেন নিউজিল্যান্ডের পক্ষে একটিমাত্র টেস্ট খেলেছেন। বাবা ওয়ারউইক স্নেডেন, দাদা নেসি স্নেডেন - উভয়েই প্রথম-শ্রেণীর ক্রিকেটে অংশ নিয়েছেন। ভাই প্যাট্রিক স্নেডেন একটি প্রতিষ্ঠানের পরিচালক ও মানবতাবাদী। Guardian, South Africa shatter Australia with record 438-run winning chase "New Year Honours List 2012"। Department of the Prime Minister and Cabinet। ৩১ ডিসেম্বর ২০১১। ২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।  "Philanthropy NZ Conference 2011 Speakers"। ১০ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৫।  ইয়ান স্মিথ এরিক ডেম্পস্টার নিউজিল্যান্ডীয় টেস্ট ক্রিকেটারদের তালিকা একদিনের আন্তর্জাতিক ক্রিকেটের রেকর্ড তালিকা আন্তর্জাতিক ক্রিকেটে অংশগ্রহণকারী পরিবারের তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে মার্টিন স্নেডেন (ইংরেজি) ক্রিকেটআর্কাইভে মার্টিন স্নেডেন (সদস্যতা প্রয়োজনীয়) (ইংরেজি) টিভিএনজেড.কো.এনজেডে মার্টিন স্নেডেন (ইংরেজি)
অবনী সেন

অবনী সেন (ইংরেজি: Abani Sen) (১৯০৪ – ২ সেপ্টেম্বর ১৯৭২) হলেন ভারতের একজন খ্যাতিমান চিত্রকর। এই কৃতি শিল্পী নিজস্ব রীতিতে বলিষ্ঠ রেখাসর্বস্ব জন্তু-জানোয়ারের নানা চিত্র এঁকে খ্যাতি অর্জন করেন। ১৯৪০-এর দশকে তিনি অন্যান্য শিল্পীদের সংগে ক্যালকাটা গ্রুপের সদস্য হন। পরে তিনি দিল্লী যান এবং বহুকাল রায়সিনা বেঙ্গল স্কুলে শিল্প শিক্ষক হিসেবে কাজ করেন। তার শিল্প নিদর্শন নানা গ্যালারিতে রক্ষিত আছে। তাকে আধুনিক ভারতীয় চিত্রশিল্পের আদি গুরু (Old Masters of modern Indian painting) বলে বিবেচনা করা হয়। অবনী সেনের জন্ম ১৯০৪ সালে বাঙলায়। তিনি ১৯৭২ সালের ২ সেপ্টেম্বর দিল্লিতে মৃত্যুবরণ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩০, আইএসবিএন ৯৭৮-৮১-৭৯৫৫-১৩৫-৬ "Abani Sen"। ২০১৪। সংগ্রহের তারিখ ২০১৫-০৭-১৯। [স্থায়ীভাবে অকার্যকর সংযোগ]
মাইকেল তিসেরা

মাইকেল হাগ তিসেরা (তামিল: மைக்கல் திசேரா; জন্ম: ২৩ মার্চ, ১৯৩৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কার একদিনের আন্তর্জাতিক দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন মাইকেল তিসেরা। মাউন্ট লাভিনিয়া এলাকার খ্যাতনামা শিক্ষাপ্রতিষ্ঠান এস.টমাস কলেজে অধ্যয়ন করেন তিনি। ১৯৫৪ সালে চৌদ্দ বছর বয়সে ক্রিকেট খেলতে শুরু করেন। ১৯৫৭ ও ১৯৫৮ সালে রয়্যাল থোমিয়ান টেস্ট সিরিজে থোমিয়ান ক্রিকেট দলকে নেতৃত্ব দেন। পরের বছর মার্চ, ১৯৫৯ সালে সাংবার্ষিকাকারে অনুষ্ঠিত গোপালন ট্রফিতে মাদ্রাজের বিপক্ষে প্রথম-শ্রেণীর ক্রিকেটে অভিষেক ঘটে তার। সমগ্র খেলোয়াড়ী জীবনে তিনটি একদিনের আন্তর্জাতিকে অংশগ্রহণ করেছেন তিসেরা, যার সবগুলোই ১৯৭৫ সালের ক্রিকেট বিশ্বকাপে খেলেছেন। খেলোয়াড়ী জীবন থেকে অবসর নিয়ে ২০০৫ থেকে ২০০৭ সাল পর্যন্ত শ্রীলঙ্কা ক্রিকেটে ভূমিকা রাখেন ও জাতীয় দল পরিচালনা করেন। "Michael Tissera's Cricinfo Profile"। Cricinfo। সংগ্রহের তারিখ ১৯ জুলাই ২০১৫।  ট্রেভর বেলিস দিলীপ মেন্ডিস বান্দুলা ওয়ার্নাপুরা‎ ১৯৭৫ ক্রিকেট বিশ্বকাপ দলসমূহ ইএসপিএনক্রিকইনফোতে মাইকেল তিসেরা (ইংরেজি) ক্রিকেটআর্কাইভে মাইকেল তিসেরা (সদস্যতা প্রয়োজনীয়) (ইংরেজি)
হেমেন্দ্রকিশোর আচার্য চৌধুরী

হেমেন্দ্রকিশোর আচার্য চৌধুরী (২৮ মে ১৮৮১ - জুন ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। প্রথম বিশ্বযুদ্ধের শুরুতে ভারত-জার্মানি সশস্ত্র বিপ্লব আন্দোলনের যে আয়োজন হয় তাতে পূর্ব বাংলার দায়িত্ব ছিলো তার উপর। বাংলার বিপ্লবীদের অন্যতম পৃষ্ঠপোষকরূপে দীর্ঘ ৬ বছর কারাদণ্ড ভোগ করেছেন। জেলে থাকাকালে হাঁপানি রোগে আক্রান্ত হয়ে সারা জীবন কষ্ট পান। হেমেন্দ্রকিশোর আচার্য চৌধুরীর জন্ম ময়মনসিংহ জেলার মুক্তাগাছা উপজেলায়। তার পিতা দেবেন্দ্রকিশোর চৌধুরী জন্মসূত্রে মুক্তাগাছা ও ভাওয়াল রাজপরিবারের সাথে যুক্ত ছিলেন। হেমেন্দ্রকিশোর আচার্য চৌধুরীর শিক্ষাজীবন কাটে ময়মনসিংহ এবং কলকাতায়। ছাত্রজীবনে ভাওয়ালের কবি গোবিন্দচন্দ্র দাসের রচিত স্বদেশী গান গেয়ে তিনি নবভারতের স্বপ্ন দেখতেন। প্রথম যৌবনে কয়েকজন বন্ধুর সংগে 'কার্বোনারী' গুপ্ত সমিতি গঠন করেন। ১৯০৪ সালে কলকাতায় অরবিন্দ ঘোষের সাহচর্যে তিনি তাকেই বিপ্লব-গুরু হিসেবে গ্রহণ করেন। বিস্ফোরকের গবেষণা করতেন। সমিতির ধ্যানধারণাকে রূপায়িত করবার উদ্দেশ্যে 'ডন সোসাইটি', 'অনুশীলন সমিতি', প্রভৃতি বৈপ্লবিক সংগঠনের প্রধানদের সংগে তিনি পরিচিত হতে থাকেন। ময়মনসিংহে তার প্রতিষ্ঠিত সাধনা সমিতি বঙ্গভঙ্গ রদ আন্দোলনের মুখ্য ভূমিকা গ্রহণ করেছিলো। তার বিপ্লবী সংগঠন তখন সিলেট, ব্রাহ্মণবাড়িয়া ও ত্রিপুরায় বিস্তৃতিলাভ করে। ১৯০৮ সালে তিনি বিপ্লবী হরিকুমার চক্রবর্তীর কাছ থেকে আগ্নেয়াস্ত্র পান। তার নেতৃত্বে কলকাতায় তখন তার দলের ঘাঁটিটি যুগান্তর দলের সংগে যোগাযোগ রেখে কাজ করছিলো। ১৯১৩ সালে সম্মিলিত সশস্ত্র অভ্যুত্থানের সিদ্ধান্ত গৃহীত হলে তিনি অসম, ত্রিপুরা, সিলেট, ব্রাহ্মণবাড়িয়া প্রভৃতি স্থানে কেন্দ্র স্থাপন করে যুবকদের অস্ত্রশিক্ষা দেন। জমিদার পরিবারের তার বাড়িটি ছিলো তখন বিপ্লবীদের নির্ভরযোগ্য আশ্রয়স্থল। ১৯১৬ সালে অকস্মাৎ গ্রেপ্তার হয়ে খুলনায় অন্তরীণ থাকেন। হেমেন্দ্রকিশোর আচার্য চৌধুরী ছাড়াও সাধনা সমিতির সদস্য ছিলেন সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৭৮, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২২১।
সুরেন্দ্রমোহন ঘোষ

সুরেন্দ্র মোহন ঘোষ (২২ এপ্রিল ১৮৯৩ - ৭ সেপ্টেম্বর ১৯৭৬) ভারতের স্বাধীনতার সময় যুগান্তর পার্টির একজন ভারতীয় রাজনীতিবিদ এবং শরৎচন্দ্র বসু এবং মহারাজ ত্রৈলোক্যনাথ চক্রবর্তীর ঘনিষ্ঠ সহযোগী ছিলেন। তিনি ভারতীয় জাতীয় কংগ্রেসের সদস্য হিসেবে পশ্চিমবঙ্গের মালদা থেকে লোকসভার নিম্নকক্ষে নির্বাচিত হন। তিনি পশ্চিমবঙ্গের প্রতিনিধিত্বকারী ভারতের গণপরিষদের সদস্য ছিলেন। তিনি বিশ্ব ইউনিয়নের প্রতিষ্ঠাতাদের একজন। India. Parliament. Lok Sabha (২০০৩)। Indian Parliamentary Companion: Who's who of Members of Lok Sabha। Lok Sabha Secretariat। পৃষ্ঠা 161। সংগ্রহের তারিখ ৮ এপ্রিল ২০১৯।  India. Parliament. Lok Sabha (১৯৫২)। Who's who। Parliament Secretariat.। পৃষ্ঠা 94। সংগ্রহের তারিখ ৮ এপ্রিল ২০১৯।  Sir Stanley Reed (১৯৫৬)। The Times of India Directory and Year Book Including Who's who। Times of India Press। পৃষ্ঠা 956। সংগ্রহের তারিখ ৮ এপ্রিল ২০১৯।  "Constituent Assembly Members"। Lok Sabha। সংগ্রহের তারিখ ৪ ডিসেম্বর ২০১৭।  "Holistic Universe | PDF | Philosophical Movements | Epistemology Of Science"। Scribd (ইংরেজি ভাষায়)। সংগ্রহের তারিখ ২০২৩-০৬-১৪।  পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ
সূরা কিয়ামাহ

সূরা আল-ক্বিয়ামাহ‌ (আরবি ভাষায়: القيامة) মুসলমানদের ধর্মীয় গ্রন্থ কুরআনের ৭৫ তম সূরা; এর আয়াত অর্থাৎ বাক্য সংখ্যা ৪০ এবং রূকু তথা অনুচ্ছেদ সংখ্যা ২। সূরা আল-ক্বিয়ামাহ মক্কায় অবতীর্ণ হয়েছে। এই সূরাটির প্রথম আয়াতের الۡقِيٰمَةِۙ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে القيامة (‘ক্বিয়ামাহ’) শব্দটি আছে এটি সেই সূরা। ইসলাম ধর্ম প্রচারকালীন সময় নবী মুহাম্মদকে কাফেররা ক্বিয়ামাত সম্পর্কে বিভিন্ন প্রকার প্রশ্ন করতো; এসকল প্রশ্নের উত্তরে এই সূরাটি অবতীর্ণ হয়। এই সূরায় কেয়ামতের কথা বলা হয়েছে। যারা পরকাল অবিশ্বাসী মূলত তাদের সম্পর্কেই এই সূরাটি নাজিল হয়েছে। এই সূরাটিতে কেয়ামতের অবশ্যাম্ভাবীতা সম্পর্কে বলা হয়েছে। সূরাটিকে দুটি ভাগে ভাগ করা হয়ঃ ১৬ থেকে ১৯ পর্যন্ত ৪ টি আয়াত ব্যতীত অবশিষ্ট আয়াতগুলো এর অংশ। এই আয়াতগুলো মূলতঃ কাফেরদের উদ্দেশ্য করে বলা হয়েছে, যাতে ক্বিয়ামাত সম্পর্কিত বিভিন্ন প্রশ্নের উত্তর রয়েছে। এই ভাগটি ১৬ থেকে ১৯ নং আয়াতগুলো নিয়ে গঠিত। এগুলো নবী মুহাম্মদকে উদ্দেশ্য করে বলা হয়েছে। এই সূরাটি কেয়ামত সম্পর্কে সন্দেহের অবসান ঘটিয়েছে। এই সূরায় বলা হয়েছে আগে কাফেরেরা ভাবত আমরা তো মরার পর পঁচে গলে যাব।তাহলে আল্লাহ তায়ালা কীভাবে আবার সৃষ্টি করবেন? কিন্তু কুরআনে বলা হয়েছে যে,আল্লাহ তায়ালা তাদের আঙ্গুলগুলো পর্যন্ত সন্নিবেশন করতে সক্ষম।তারা প্রশ্ন করে কেয়ামত কবে হবে?আল্লাহ তায়ালা বলেছেন যে (আমার ব্যক্তিগত ভাষায়) কেয়ামত সেদিন হবে যেদিন দৃষ্টি চমকে যাবে,সূর্য ও চাঁদ জ্যোতিহীন হয়ে যাবে,চাঁদ ও সূর্যকে একত্র করা হবে। তখন মানুষ বলবে পালানোর জায়গা কোথায়? কিন্তু তারা ঠাঁই পাবার জায়গা পাবে না একমাত্র আল্লাহর আরশে আযীম ছাড়া। সেখানে নেকব্যক্তিরা স্থান লাভ করবে? মূলত মানুষ ভবিষ্যতেও ধৃষ্টতা দেখাতে চায়। যার কারণে তারা এসব ব্যাপারে মাথা ঘামায়।সেদিন তারা জীবনে যা করেছে তা তাদেরকে দেওয়া হবে।কিন্তু তারা এসব পাওয়ার পরও অজুহাত পেশ করবে। নবীজি এসব আয়াত মুখস্থ করার জন্য জিবরাঈল আঃ এর সঙ্গে ঠোঁট নাড়িয়ে পড়তেন।আল্লাহ তায়ালা এর প্রেক্ষিতে বলেন যে, হে নবী আপনার এভাবে পড়ার দরকার নেই। জিবরাঈল যা কিছু বর্ণনা করেন তার দিকে অনুসরণ করুন। মুখস্থ করানোর দায়িত্ব আমার। তবুও মানুষ পরকালকে উপেক্ষা করে। আর এসব অজুহাত এসবেরই কারণ। সেদিন নেককারেরা প্রভুর দিকে উজ্জ্বল মুখমন্ডল ফিরিয়ে রাখবে। আর বদকারেরা এর বিপরীতভাবে থাকবে। তারা নামাজ পড়েনি আল্লাহর ইবাদত করেনি। আর এসবের কারণে তাদের এই পরিণতি হবে। মানুষ মনে করে তাদের এভাবে ছেড়ে দেওয়া হবে। তারা স্খলিত বীর্য ছিল। অতঃপর তারা ছিল রক্তপিন্ড এবং আল্লাহ তাঁকে সুবিন্যস্ত করেছেন। আর সৃষ্টি করেছেন নারী ও পুরুষ। তাহলে কি এভাবে তিনি মৃত্যুর পর পুনরায় জীবিত করতে পারবেন না? অবশ্যই পারবেন। সুতরাং কেয়ামত অবশ্যই হবে। এ ই সূরা এসব বিষয় সম্পর্কেই বলা হয়েছে। সূরা কুরআন ইসলাম কেয়ামত মুসলমান "সূরার নামকরণ"। www.banglatafheem.com। তাফহীমুল কোরআন, ২০ অক্টোবর ২০১০। ১১ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৫।  ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ কুরআন প্রবেশদ্বার
সানওয়ে পিরামিড

সানওয়ে পিরামিড মালয়েশিয়ার বন্দর সানওয়ে, সুবাঙ জায়ায় সেলাঙ্গর অবস্থিত একটি শপিং মল। সানওয়ে গ্রুপ কর্তৃক উন্নয়নকৃত এই মলটি জুলাই ১৯৯৭ সালে চালু করা হয়। Imah, Fich (২০১২-০১-১৩)। "Retail Portfolio for Sunway Pyramid"। Sunwayreit। ২০১৩-০৬-২৫ তারিখে মূল থেকে আর্কাইভ করা। সংগ্রহের তারিখ ২০১২-০১-১৩।  দাপ্তরিক ওয়েবসাইট Retail Portfolio for Sunway Pyramid
আলীমদ্দীন আহমেদ

আলীমদ্দীন আহমেদ (১৮৮৪ - ১৯২০) ছিলেন ব্রিটিশ বিরোধী স্বাধীনতা আন্দোলনের একজন অন্যতম বাঙ্গালী ব্যক্তিত্ব এবং অগ্নিযুগের বিপ্লবী। তিনি ঢাকায় হেমচন্দ্র ঘোষের (১৮৮৪ - ১৯৮০) গোপন বিপ্লবী দলের সদস্য ছিলেন। তিনি মাস্টার সাহেব নামেও পরিচিত ছিলেন। সৈয়দ আলীমদ্দীন আহমেদ ১৮৮৪ সালে ঢাকার জমাদার লেনের বাঙালি সৈয়দ মুসলিম পরিবারে জন্মগ্রহণ করেন। তার পিতা সৈয়দ আমিরুদ্দিন পেশায় একজন দর্জি ছিলেন এবং একটি ছোট দর্জি দোকানের মালিক ছিলেন। পিতার মৃত্যুর পর তিনি গৃহশিক্ষক হিসেবে কাজ শুরু করেন। আহমাদ ছিলেন একজন ধর্মপ্রাণ সুন্নি মুসলিম। বঙ্গভঙ্গ আন্দোলনের সময় ব্রিটিশবিরোধী রাজনীতিতে প্রবেশ করেন তিনি। বিপ্লবী হেমচন্দ্র ঘোষ ছিলেন তাঁর বন্ধু। তাঁর তৈরী গুপ্ত সমিতিতে যোগ দেন আলীমদ্দিন। প্রথম বিশ্বযুদ্ধের সময় বিশিষ্ট বিপ্লবীরা ধরা পড়লেও যে অল্প কয়েকজন গোপনে সংগঠন বাঁচিয়ে রাখেন তিনি তাদের অন্যতম। বিপ্লবীদেরকে প্রয়োজনীয় শেল্টার দিয়েছেন, সাহায্য করেছেন অস্ত্রশস্ত্র দিয়ে। পুলিশি ধরপাকড়ের কারণে আত্মগোপন করে চালিয়ে গেছেন ব্রিটিশ বিরোধী কার্যকলাপ। কিন্তু পুলিশ কোনোদিন ধরতে পারেনি তাকে। আলীমদ্দীন আহমেদ ১৯২০ সালে যক্ষ্মারোগে অল্প বয়সেই মারা যান। পরবর্তীকালে তার নামানুসারে মধ্য কলকাতার একটি রাস্তার নামকরণ করা হয় আলিমুদ্দিন স্ট্রিট। আলি মহম্মদ সিবলি সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮০, আইএসবিএন ৯৭৮-৮১-৭৯৫৫-১৩৫-৬ "তাঁর নামেই নামকরণ হয় 'আলিমুদ্দিন স্ট্রিট', বিস্মৃতির অন্তরালে সেই বাঙালি বিপ্লবী"। prohor.in। সংগ্রহের তারিখ ২০২০-০৮-১৩।
বিকর্ণ

বিকর্ণ (সংস্কৃত: विकर्ण) হলেন মহাকাব্য মহাভারতে বর্ণিত তৃতীয় কৌরব, ধৃতরাষ্ট্র ও গান্ধারীর পুত্র এবং যুবরাজ দুর্যোধনের ভাই৷ বিকর্ণ কৌরবদের মধ্যে তৃতীয় গুরুত্বপূর্ণ ব্যক্তি হিসেবে উল্লেখিত হয়েছে। দুর্যোধনের কাছে পাশা খেলায় যুধিষ্ঠির তাঁর রাজ্য সহ সব কিছু হারিয়ে ফেলেন৷ বিকর্ণই একমাত্র কৌরব যিনি রাজসভায় দুর্যোধন যখন যুধিষ্ঠির তথা পাণ্ডবদের স্ত্রী দ্রৌপদীর অপমান করছিল তখন তার তীব্র বিরোধিতা করেছিলেন৷ বিকর্ণ হলেন দ্রোণের একজন শিষ্য যিনি তীর-ধনুক চালনায় অর্জুনের মতো পারদর্শী ছিলেন। অস্ত্রশিক্ষা শেষে দ্রোণ কৌরবদের বললেন- গুরুদক্ষিণা হিসেবে পাঞ্চালরাজ দ্রুপদকে বন্দী করে নিয়ে আসতে হবে৷ দুর্যোধন, দুঃশাসন, যুযুৎসু, বিকর্ণ এবং অন্য কৌরবগণ হস্তিনাপুরের সৈন্যসহ পাঞ্চাল রাজ্য আক্রমণ করে৷ বিকর্ণ ও তাঁর ভাইয়েরা পরাজিত হয়ে পালিয়ে যেতে এবং যুদ্ধক্ষেত্র ত্যাগ করতে বাধ্য হন৷ ব্যাসদেবের আশীর্বাদে ধৃতরাষ্ট্র ও গান্ধারীর যে শতপুত্র জন্মগ্রহণ করে তাদের মধ্যে সবচেয়ে ধার্মিক ছিলেন বিকর্ণ৷ দুর্যোধনের ভাই হলেও তিনি, তাঁর বাকি ভাইদের মত বদমেজাজি ও অহংকারী ছিলেন না৷ পান্ডবদের পাশাখেলায় পরাজয় হেতু সভামধ্যে দ্রৌপদীর বস্ত্রহরণের সময়ে ধৃতরাষ্ট্র আর এক বৈশ্য দাশীর পুত্র যুযুৎসু ব্যতীত একমাত্র প্রতিবাদ করেছিলেন তিনিই৷ এর প্রতিবাদে এমনকি তিনি সেই সভাস্থল ত্যাগ করেন৷ পরবর্তীতে কুরুক্ষেত্রের যুদ্ধেও তিনি কৌরব পক্ষের হয়ে বীর বিক্রমে যুদ্ধ করেন৷ ভীম কৌরবদের একশ ভাইকে বধ করবার পণ নিয়ে যখন কুরুক্ষেত্রকে প্রায় শ্মশানে পরিণত করেছেন তখন বিকর্ণ তার সম্মুখে দাঁড়িয়ে দ্বন্দ্বের আহ্বান জানান, ভীম কিছুকাল ভাবেন তার সভার কথা মনে হতে তিনি বিকর্ণকে বলেন তুমি একমাত্র কৌরব যে জানে ধর্ম কি? তুমি সরে দাঁড়াও আমি তোমাকে বধ করতে চাই না৷ তুমিই একমাত্র যে সেই সভায় দুর্যোধনের প্রতিবাদ করেছিলে৷ কিন্তু বিকর্ণ বলেন আজ আমার সরে যাওয়াটাও অধর্ম হবে, আমি জানি কৌরবদের এই যুদ্ধে জয়লাভ কোনোদিনই হবে না যেহেতু বাসুদেব কৃষ্ণ পান্ডব পক্ষে আছে, কিন্তু আমি আমার ভাই এবং জ্যেষ্ঠ ভাই দুর্যোধনকে পরিত্যাগ করতে পারব না৷ আমি ধার্মিক কিন্তু বিভীষণ নই৷ আমাকে যুদ্ধ করতেই হবে৷ তিনি বলেন “সেই সভাস্থলে আমার যা কর্তব্য ছিল করেছি, কিন্তু এখন আমার কর্তব্য আমার ভাইদের রক্ষা করা৷ তাই এসো আমার সাথে দ্বন্দ্ব কর বৃকোদর ভীম৷” Shankar, Uday (২০২১-০৪-১৮)। Untold Tales from the Mahabharata: The Epic Beyond the Obvious (ইংরেজি ভাষায়)। Bloomsbury Publishing। আইএসবিএন 978-93-90358-44-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Krishnan, S. A. (২০১৭-০৭-০১)। Karna, the son of Kunti: Stories from the Mahabharatha (ইংরেজি ভাষায়)। SA Krishnan। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Mahabharata of Krishna-Dwaipayana Vyasa, trl. into English by P.C. Roy, New Delhi 1972, pp. 291-92 "পাতা:উপেন্দ্রকিশোর রচনাসমগ্র.djvu/২২২ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২৩-০৫-৩০।
লিঙ্গ অনুপাত অনুযায়ী রাষ্ট্রসমূহের তালিকা

মনুষ্য লিঙ্গ অনুপাত হল কোন নির্দিষ্ট জনসংখ্যায় মহিলা প্রতি পুরুষের সংখ্যা। এটি রাষ্ট্র বা অঞ্চল অনুযায়ী লিঙ্গ অনুপাতের তালিকা। সারণীটি আসলে দ্য ওয়ার্ল্ড ফ্যাক্টবুক কে নির্দেশ করছে, অন্যথায় তথ্যসূত্রের উল্লেখ থাকবে। এটা মার্কিন যুক্তরাষ্ট্রের সি আই এ দ্বারা পরিগণিত মহিলা প্রতি পুরুষের লিঙ্গ অনুপাত। যদিও দ্য ওয়ার্ল্ড ফ্যাক্টবুক এবং নিজ নিজ রাষ্ট্রের জনগণনা অফিসের সংখ্যাতে অসামঞ্জস্য রয়েছে। পৃথিবীতে পুরুস/মহিলা আনিপাতের গড় ১.০১, যার মানে প্রতি (কম) ১.০০ জন মহিলায় (বেশি) ১.০১জন পুরুষ রয়েছে। যেমন, দ্য ওয়ার্ল্ড ফ্যাক্টবুক এর ২০০১ সালের রিপোর্টে জন্মের সময়ে সুইজারল্যান্ডের লিঙ্গ অনুপাত হল ১.০৫, যেখানে, সুইজারল্যান্ডের ফেডেরাল অফিস অফ স্ট্যাটিস্‌টিক্স -এর রিপোর্টে জনগণনার জন্ম তথ্যের ভিত্তিতে জন্মের সময়ে সুইজারল্যান্ডের লিঙ্গ অনুপাত হল ১.০৭। "দ্য ওয়ার্ল্ড ফ্যাক্টবুক" এবং জনগণনার জন্ম পরিসংখ্যানের তথ্যের একই রকম আসামঞ্জস্য সুইডেন, নরওয়ে, আয়ারল্যান্ড, ভারত এবং জাপান এর ক্ষেত্রেও দেখা যাচ্ছে। ১ এর অধিক কোন লিঙ্গ অনুপাত, যেমন কিনা ১.১, এর মানে প্রত্যেক ১ জন মহিলায় পুরুষের সংখ্যা ১.১ জন (অর্থাৎ মহিলা অপেক্ষা পুরুষের সংখ্যা বেশি)। তেমনি ১ এর নিম্নে কোন লিঙ্গ অনুপাত, যেমন কিনা ০.৮, এর মানে প্রত্যেক ১ জন মহিলায় পুরুষের সংখ্যা ০.৮(অর্থাৎ পুরুষ অপেক্ষা মহিলার সংখ্যা বেশি)। অনুপাত ১ এর মানে হল পুরুষ এবং মহিলার সংখ্যা সমান। প্রতি মহিলায় পুরুষের সংখ্যা: "Sex Ratio ওয়েব্যাক মেশিনে আর্কাইভকৃত ১৬ অক্টোবর ২০১৩ তারিখে", The World Factbook, Central Intelligence Agency, accessed various dates. "Europe-Switzerland-People-Sex Ratio-at birth"। ২০০১। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৫।  "Statistical Data on Switzerland 2011, see page 6 for sex ratio at birth"। Switzerland Federal Statistics Office। ১৪ মে ২০১১ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৫।  "The World Factbook 2010 (CIA's 2009 Edition)"।  "Gender Statistics Highlights from {{subst:#invoke:ConvertDigit|main|2012}} World Development Report"। World DataBank, a compilation of databases by the World Bank। ফেব্রুয়ারি ২০১২।